
Veszélyes üzemekkel kapcsolatos kockázat és következményelemző eszközök alkalmazása Magyarországon

Napjainkban nagy figyelmet kell fordítani a veszélyes anyagokkal foglalkozó üzem biztonsági dokumentációjára, amely garantálja, hogy a súlyos balesettel kapcsolatos veszélyeket azonosította, illetve a veszélyes anyagokkal kapcsolatos súlyos balesetek kockázatát analizálta és értékelte. A kockázat- és következmény elemzések vizsgálják, a veszélyes anyagokkal foglalkozó üzemek, létesítmények veszélyes anyag emisszióját, azok következményeit, hatásait. Ezen veszélyes üzemekkel kapcsolatos kockázat és következményelemző eszközök magyarországi alkalmazása képezi a pályamunkám fő témáját.
A tanulmány során feltárom a veszélyeztetettségi elemzés eljárásrendjét, lépéseit, a biztonsági dokumentációk definícióját, úgy mint a külső védelmi terv, belső védelmi terv, súlyos káresemény elhárítási terv, biztonsági elemzés, biztonsági jelentés. Megvizsgálom a veszélyességi övezetek meghatározását (sérülés egyéni kockázatát), a biztonsági dokumentáció elfogadhatósági műszaki követelményeit (egyéni és társadalmi kockázatot), valamint a belső és külső védelmi tervezésnél, illetve a súlyos káresemény-elhárítási tervnél használt veszélyeztetett terület meghatározására szolgáló fizikai és egészségügyi hatásokat.
Feltárom, hogy milyen módszerrel számítjuk ki a sérülés egyéni kockázatát. Ezt követően analizálom a hatóság által elfogadott szoftvereket, továbbá a BM Országos Katasztrófavédelmi Főigazgatóság iparbiztonsági hatóságai által használt programokat, részletesen ismertetem azok használatát, működését, valamint összefoglalom azok alkalmazhatóságát.
Ebből adódóan lehetőségem nyílik, egy összetett, kollektív képet prezentálni a hatóság által elfogadott,alkalmazott szoftverekről.



